Protestatarii #REZIST au simțit pe propria piele amenințarea infractorului-șef al PSD, Liviu Dragnea, că ”întoarce foaia”. În seara în care Dragnea făcea declarații la RTV, televiziunea inculpatului fugar Ghită, Jandarmeria Română schimba atitudinea față de #REZIST.

VEZI AICI MAI MULTE INREGISTRĂRI VIDEO DE LA #REZIST

Duminică seara s-au adunat în Piața Victoriei peste o mie de oameni neumulțumiți de mineriada împotriva DNA, pe care Liviu Dragnea a declanșat-o la începutul săptămânii trecute prin ministrul Justiției, Tudorel Toader.

Cel mai important proiect al Gvernului Tudose: mazilirea Codruței Kovesi

În prima săptămână de lucru a noului guvern PSD, primul subiect aruncat pe agenda publică a fost un control la Direcția Națională Anticorupție.

Guvernul Mihai Tudose nu a venit cu vreun plan pentru reînceperea construcției de autostrăzi, deși anul trecut au murit 2.000 de persoane în accidente rutiere. Noul Guvern PSD nu a propus pe agenda publică vreun proiect nou de modernizare a spitalelor, deși mii de români mor cu zile în spitale infecte. Nu s-a discutat în Guvernul Tudose nici despre reparațiile din școli, deși e vacanță și în fiecare toamnă anul școlar a început cu sute de școli insalubre.

VEZI AICI MAI MULTE INREGISTRĂRI VIDEO DE LA #REZIST

Nimic de interes public nu a fost demarat în prima săptămână de funcționare a noului Executiv.

A fost demarat în schimb noul asalt asupra DNA care vizează, vechea obsesie a lui Dragnea & mafia, mazilirea Laurei Codruța Koveși, șefa instituției. Asaltul a început cu controlul demarat de Tudorel Toader la DNA.

Seara, la televiziunile care deservesc mafia din politică, șefa DNA a fost denigrată mai puternic ca niciodată. Mafia TV, Antena 3 – RTV – B1, a linșat-o pe Koveși, în emisiuni cu invitați-inculpați sau infractori. Multiplul inculpat Dan Andronic, de exemplu, a fost invitat într-o emisiune în care s-a spus despre șefa DNA inclusiv că ar avea probleme psihice.

Protestatarii #rezist sancționați imediat

Asaltul mafiei asupra DNA a provocat reacții și din partea protestatarilor #rezist. Câțiva dintre ei s-au deplasat la Ministerul Justiției pentru a-i cere lui Tudorel Toader să renunțe la planul de decapitare a DNA.

Imediat au fost interceptați de jandarmi care au legitimat toți protestatarii și apoi i-au împrăștiat. Unul dintre protestatari, Cristian Dide, a fost reținut și dus la secție pentru sancționare.

Protestatarii PSD au fost tolerați toată săptămâna

Linșașul de la Mafia TV a fost sincronizat cu o acțiune pusă la cale prin deputatul PSD Liviu Pleșoianu.

Timp de mai multe zile, până vineri, Pleșoianu a venit zilnic la sediul Direcției Naționale Anticorupție cu un grup de 15 – 20 de persoane pentru a picheta instituția cerând demiterea sau demisia șefei DNA. Figuranții lui Pleșoianu sunt persoane pe care le vedeți la protestele organizate de Antena 3 în susținerea patronului Antena 3, infractorul Dan Voiculescu. Jandarmeria a tolerat acțiunea deputatului Pleșoianu.

Nu au luat măsurile pe care le luaseră cu o seară înainte împotriva manifestanților #rezist din fața Ministerului Justiției.

Pleșoianu și Jandarmeria au enervat lumea

Noul asalt al lui Dragnea & mafia asupra conducerii DNA a stârnit îngrijorare în toată țara, astfel încât în București și în marile orașe au fost anunțate proteste #rezist cu titlul ”Cod Roșu la DNA”.

Duminică seara în Piața Victoriei s-au adunat peste o mie de protestatari care au vrut să plece în marș către Piața Romană, Piața Universității, sediul DNA. Exact în timp ce Liviu Dragnea promitea că schimbă foaia cu protestul #rezist, la televiziunea inculpatului fugar Sebatian Ghiță, Jandarmeria Română încercuia protestatarii cu grilaje pentru a-i împiedica să plece în marș.

Manifestanți înghesuiți pe trotuare, la mișto

Pentru că manifestanții au insistat să fie lăsați să plece în marș, situația devenind tensionată, Jandarmeria a deschis grilajele, însă a forțat coloana de protestatari să meargă numai pe trotuare.

De câte ori oamenii au încercat să meargă către carosabil, pentru că pe trotuare erau parcate mașini, erau călcate spațiile verzi și oamenii se loveau în stâlpișorii care în unele locuri blochează accesul auto, jandarmii îi forțau să rămână pe trotuare.

Explicația ofițerilor care au coordonat dispozitivul de ordine publică a fost faptul că erau prea puțini manifestanți și de aceea nu voiau sa blocheze o bandă de circulație.

Însă prima bandă a bulevardelor pe care a trecut protestul era oricum blocată de mașinile Jandarmeriei și cordoanele de subofițeri, pentru că protestul #rezist a fost însoțit de un dispozitiv uriaș de jandarmi.

Trei intersecții au fost blocate

Forțarea manifestanților să meargă numai pe trotuare avea o explicație vizibilă în transmisiile televiziunilor de știri, în special ale celor care deservesc mafia din politică. Oamenii fiind împinși pe trotuare, televiziunile mafiei spuneau că sunt mult mai puțini decât în realitate.

Situația a iritat atât de mult protestatarii încât aceștia s-au oprit de trei ori din marș, s-au așezat pe jos pe carosabil, blocând traficul. S-a cerut insistent să se permită continuarea marșului pe prima bandă a bulevardelor, șefii jandarmilor au refuzat categoric. Asta a provocat și mai multe momente tensionate.

Oamenii au cerut demisia ministrului de Interne, Carmen Dan și au strigat ”Jandarmeria, sub papucul secretarei Carmen Dan!”

Surpriza de la sediul DNA

Surpriza neplăcută a serii a avut loc însă în fața sediului DNA, pe aceeași stradă unde mai multe zile Jandarmeria a lăsat figuranții deputatului PSD Liviu Pleșoianu să facă ce vor ei.

În seara protestului, în fața DNA, Jandarmeria a instalat două cordoane de jandarmi pentru a forța protestatarii să se înghesuie pe un trotuar îngust. Sute de jandarmi au blocat accesul oamenilor pe stradă cu un dispozitiv pe care l-ați mai văzut numai atunci când ieșeau pe străzi galeriile de fotbal. Evident a fost o desfășurare de forțe exagerată.

În plus, doi protestatari au fost reținuți.

Printre ei tot Cristian Dide, care fusese ridicat și de la Ministerul Justiției. Dide a fost dus la secție și după ce a fost amendat a postat pe Facebook fotografii cu vânătăile provocate de jandarmi.

Reprezentanții Jandarmeriei au declarat, la Realitatea TV, că Dide a fost reținut pentru că ar fi forțat un cordon de jandarmi.

Tot ce s-a întâmplat duminică seară, la protestul #rezist de susținere a DNA, a arătat că atitudinea Jandarmeriei Române s-a schimbat total.

Principiul pentru care oamenii au protestat

Principalul motiv pentru care oamenii s-au aflat în stradă a fost revolta provocată de faptul ca un grup de politicieni infractori sau inculpați caută să decapiteze o instituție din sistemul de Justiție. Dacă ar avea succes, asta ar însemna că persoanele cu dosare penale pot bloca instituții judiciare, ceea ce e total anormal.

În plus, demiterea șefei DNA ar da un semnal grav în toată Justiția, se tem oamenii. Asta ar însemna că mafia din politică a câștigat războiul cu magistrații independenți care combat corupția.